Adolfo Farsari

Adolfo Farsari, ganet d'an 11 a viz C'hwevrer 1841 hag aet da Anaon d'ar 7 a viz C'hwevrer 1898, a oa ur poltrijer italian o labourat e Yokohama, e Japan. E studio, an hini diwezhañ brudet, gant berzh perc'hennet gant un estrañjour e Japan, a oa bet unan eus ar re brudetañ o produiñ poltriji niverus hag o kaout berzh-bras. Dre ma oa mailh Farsari war mestroniñ an teknikoù poltredañ ha dre m'en doa donezonoù evel embreger, eo bet hollbouezus a-fed diorroadur ar poltrijerezh e Japan.

Goude ur mare soudard berr, servijet en devoa e-kerzh ar brezel diabarzh stadunanat, e oa troet d'un embreger ha gwerzher poltriji. E labourioù poltredañ a oa degemeret ha burutellet mat, dreist-holl ar re livet gant an dorn tra ma vije poltredoù tud pe gweledvaoù. An darn eus e poltredoù a oa gwerzhet d'an dud estren o vevañ er vro pe d'an dud oc'h ober un dro gwelladenniñ.

Skeudennoù Farsari a oa implijet kalz, kinniget e levrioù, kazetennoù, ha raloc'h e oant adsavet gant arzourien all evit mediaioù all. E labourioù niverus o deus kemmet an doare da welet tud Japan, kement hag ar gweledvaoù, ha kemmet o deus ivez an doare ma en em wele japaniz o-unan hag o vro dezho.

Rummad:Ganedigezhioù 1841
Rummad:Marvioù 1898
Rummad:Poltrederien